**คณะสัตวแพทยศาสตร์ มข. เปิดบ้านต้อนรับนักเรียนจากสถาบันกวดวิชา เจ โนว์เลจ**

เมื่อวันจันทร์ที่ 26 มีนาคม 2561 ที่ผ่านมา เวลา 09.50 นาฬิกา ณ ห้องประชุมประจักษ์ พัวเพิ่มพูลศิริ ชั้น 1 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น นำโดย **ผศ.น.สพ.ดร.เจษฎา จิวากานนท์** รองคณบดีฝ่ายวิชาการ **ผศ.สพ.ญ.พิมชนก สุวรรณธาดา** รองคณบดีฝ่ายบริหารและ**นางรัคณภรณ์ ใจไวย์ธนา** หัวหน้าภารกิจทะเบียนฯ พร้อมบุคลากรงานวิจัยและบริการการศึกษา และทีมงานนักศึกษารุ่นพี่ชั้นปีที่ 5 ได้ให้การตอนรับและให้ข้อมูลหลักสูตรสัตวแพทยศาสตรบัณฑิตแก่นักเรียนจากสถาบันกวดวิชา เจ โนว์เลจ ซึ่งมีนักเรียนชั้นมัธยมชั้นปีที่ 4 และ 5 จากโรงเรียนทั่วภาคตะวันออกเฉียงเหนือและมีบางส่วนจากกรุงเทพมหานครฯ ที่ให้ความสนใจเข้าเยี่ยมชมหลักสูตรดังกล่าวนี้ของคณะจำนวนกว่า 250 คน ซึ่งนอกจากจะได้ให้ข้อมูลเกี่ยวกับการเรียนการสอน และการทำกิจกรรมเสริมหลักสูตรในคณะแล้วยังให้ข้อมูลเกี่ยวกับการประกอบวิชาชีพการสัตวแพทย์ไปพร้อมด้วย